ວິທີ Upload ios App ຂຶ້ນ app store ຂອງ apple (ປີ 2021)
Tags: ios, apple, xcode, appstore
Published: 2021-04-28 06:16:35

ສະບາຍດີ Developer ທຸກຄົນໂດຍສະເພາະ mobile developer ມືໃຫມ່ທີ່ກຳລັງເລີ່ມສຶກສາການພັດທະນາ mobile app ບໍ່ວ່າຈະເປັນ native ຫຼື hybrid app ຫຼັງຈາກທີ່ພັດທະນາແອັບສຳເລັດຮຽບຮ້ອຍແລ້ວຕໍ່ໄປກໍ່ເປັນການ publish app ຂຶ້ນ store ໃຫ້ຄົນທົ່ວໄປ download ໄປໃຊ້ງານກັນ. ບໍ່ວ່າຈະເປັນ playstore ຂອງ android ແລະ appstore ຂອງ ios ມືໃຫມ່ຫຼາຍຄົນປະສົບບັນຫາໃນການເອົາແອບຂຶ້ນ store ບໍ່ຮູ້ຈະເລີ່ມແນວໃດ, ເອົາຂຶ້ນຢູ່ໃສ່, ສະໝັກແນວໃດ. ໂດຍສະເພາະ app ios ທີ່ການເອົາຂຶ້ນ store ນັ້ນຂ້ອນຂ້າງຍາກ ແລະ ລະອຽດສົມຄວນ. ສະນັ້ນຈຶ່ງຂຽນບົດຄວາມນີ້ເພື່ອໃຫ້ມືໃຫມ່ທຸກຄົນໃຊ້ເປັນແນວທາງໃນການ upload app ຂຶ້ນ store ບໍ່ຕ້ອງໄປນັ່ງງົມໆທາວໆໃຫ້ເສຍເວລາກັນດົນ(ຄືເຈົ້າຂອງ blog ແຮ ແຮ). ສຳລັບບົດຄວາມນີ້ຂໍເລີ່ມທີ່ ios ກ່ອນເລີຍເພາະເປັນໂຕທີ່ຍາກ ແລະ ຫຼາຍຄົນຢາກຮູ້ ສ່ວນ android ເອົາໄວ້ບົດຄວາມຕໍ່ໄປກໍ່ແລ້ວກັນ ມາເລີ່ມກັນເລີຍ!.

# Create apple account
ກ່ອນອື່ນເລີຍຕ້ອງໄປສ້າງ `apple account` ຫຼື `apple ID` ກ່ອນ ໂດຍໄປທີ່ [Create Apple ID](https://appleid.apple.com/account) ຫຼັງຈາກນັ້ນກໍ່ປ້ອນຂໍ້ມູນຕາມຟອມໃຫ້ຄົບຖ້ວນປະຕິບັດຕາມຂັ້ນຕອນຂອງລະບົບກໍ່ຈະສຳເລັດການສະໝັກ ເຊິ່ງໜ້າຈະບໍ່ຍາກສຳລັບຄົນທີ່ໃຊ້ຄອມເປັນຢູ່ແລ້ວຫລ່ະ!.

# Register Apple Developer Program
ຫຼັງຈາກສ້າງ apple ID ສຳເລັດແລ້ວຂັ້ນຕອນຕໍ່ໄປຄືຂັ້ນຕອນທີ່ຄິດວ່າຍາກສຸດແລ້ວໃນການ publish ios app ຂຶ້ນ appstore ນັ້ນກໍ່ຄື ການສະໝັກເຂົ້າ apple developer program ເຊິ່ງມີຫຼາຍຂັ້ນຕອນສົມຄວນໂດຍກ່ອນອື່ນໄປທີ່ [apple developer](https://developer.apple.com/) 

- ກົດເຂົ້າໄປທີ່ Account
![account](https://dev-to-uploads.s3.amazonaws.com/uploads/articles/vv6zdprm3h297os7pr13.png)
- Sign in ດ້ວຍ Apple ID ທີ່ໄດ້ມາກ່ອນໜ້ານີ້
 ![Sign in](https://dev-to-uploads.s3.amazonaws.com/uploads/articles/wrlw13879uv1wojouxwx.png)
- ກົດເຂົ້າໄປທີ່ `Join The Developer Apple Program`
![join dev apple](https://dev-to-uploads.s3.amazonaws.com/uploads/articles/j81lhqcx53ekskdzxwlf.png)
- ກົດເຂົ້າໄປທີ່ `Enroll`
![Enroll](https://dev-to-uploads.s3.amazonaws.com/uploads/articles/0gjuushudtaj7hb04he8.png)
- ປ້ອນຂໍ້ມູນກ່ຽວກັບຕົນເອງລົງໄປເຊິ່ງແນະນຳໃຫ້ເອົາຕາມ `Passport` ຫຼື `ID Card` ເລີຍເພື່ອງ່າຍຕໍ່ການທີ່ທາງ apple ຈະ verify account ຂອງເຮົາຖ້າໃສ່ຊື່ຫຼິ້ນໆລົງໄປມັນຈະ `mail` ມາດ່າແນ່ນອນ(ເຈົ້າຂອງ blog ເຄີຍເຮັດມາແລ້ວ ຮະຮະຮະຮະ).
![fill infomation](https://dev-to-uploads.s3.amazonaws.com/uploads/articles/2wqvtknknmv7v50sn9qy.png)
ຈາກນັ້ນກໍ່ກົດປຸ່ມ `Continue` ແລ້ວມັນຈະຖາມໃຫ້ເຮົາ approve ເງືອນໄຂ ແລະ ຂໍ້ກຳນົດ ແນ່ນອນວ່າເຮົາກໍ່ຕ້ອງ approve ຫຼັງຈາກນັ້ນກໍ່ກົດປຸ່ມ `Continue` ຕໍ່ໄປອີກກໍ່ຈະໃຫ້ເຮົາເລືອກປະເພດ account ຂອງເຮົາເຊິ່ງກໍ່ໃຫ້ເລືອກຕາມຄວາມເໝາະສົມຂອງ account ວ່າຈະໃຫ້ເປັນຂອງ ບຸກຄົນ ຫຼື  ບໍລິສັດ ຫຼື ອົງກອນ ແຕ່ສຳລັບບົດຄວາມນີ້ແມ່ນເລືອກເປັນລາຍບຸກຄົນເພາະຂັ້ນຕອນໃນການ verify ນັ້ນຈະງ່າຍກວ່າປະເພດອື່ນໆ ຈາກນັ້ນກໍ່ກົດປຸ່ມ `Continue` ຕໍ່ໄປອີກຄັ້ງ.
- ເມື່ອຮອດໜ້າດັງຮູບລຸ່ມນີ້ແລ້ວ ໃຫ້.....`ຈ່າຍເງິນ`! ແມ່ນແລ້ວ!...ອ່ານບໍ່ຜິດ! ຈຳເປັນຕ້ອງຈ່າຍເງິນເພາະ `apple developer program` ບໍ່ໄດ້ Free ເຈົ້າຕ້ອງຈ່າຍປີໜຶ່ງ 99 USD/ປີ ເພື່ອໃຫ້ສາມາດໃຊ້ງານ `app store connect` ທີ່ໄວ້ຈັດການແອັບຂອງເຮົາໃນ `store` ແລະ ໃຫ້ແອັບຂອງເຮົາສາມາດມີຕົວຕົນໃນ store ທີ່ເຮັດໃຫ້ຄົນອື່ນສາມາດຄົ້ນຫາ ແລະດາວໂຫລດໄປໃຊ້ໄດ້. ບໍ່ຕ້ອງຄິດຍາກສຳລັບຂັ້ນຕອນນີ້ຖ້າເງິນພ້ອມກໍ່ກົດປຸ່ມ `Purchase` ໄປໄດ້ເລີຍຫຼັງຈາກນັ້ນລະບົບກໍ່ຈະຖາມຫາເລກບັດ Credit ຫຼື masterCard ກໍ່ໃຫ້ປ້ອນຂໍ້ມູນຕາມຟອມນັ້ນໃຫ້ຄົບຖ້ວນແລ້ວກົດຍ້ອມຮັບເພື່ອຢືນຢັນການຈ່າຍເງິນ.
![purchase](https://dev-to-uploads.s3.amazonaws.com/uploads/articles/fns81wlaexi3vufmzpq3.png)
ຮູບລຸ່ມນີ້ແມ່ນການຈ່າຍເງິນສຳເລັດ ແລະ Account ຖືກສົ່ງໄປໃຫ້ທາງ apple ພິຈາລະນາຮຽບຮ້ອຍແລ້ວ
![Alt Text](https://dev-to-uploads.s3.amazonaws.com/uploads/articles/67x67jtqg1unx2cztwum.png)
- ຫຼັງຈາກຈ່າຍເງິນຮຽບຮ້ອຍແລ້ວເມື່ອກັບເຂົ້າໄປທີ່ [apple developer](https://developer.apple.com/) ກໍ່ຈະມີຂໍ້ຄວາມວ່າ
![Alt Text](https://dev-to-uploads.s3.amazonaws.com/uploads/articles/yklrqpzoxvx6n3aiures.png)

ຢ່າຕົກໃຈໄປ! ຮອດຂັ້ນຕອນນີ້ກໍ່ມີແຕ່ ລໍຖ້າ ແລະ ກໍ່ລໍຖ້າເພື່ອໃຫ້ທາງ apple ສົ່ງ `mail` ມາຫາເຮົາເພື່ອຖາມເອົາຂໍ້ມູນທີ່ເປັນ private ບໍ່ວ່າຈະເປັນ `passport` ຫຼື `ID card` ເຊິ່ງເວລາລໍຖ້າກໍຈະປະມານ 2 ມື້(ເວລາອາເມລິກາ). ຖ້າທາງ apple ສົ່ງ mail ມາກໍ່ໃຫ້ປະຕິບັດຕາມທີ່ເຂົາເຈົ້າບອກ ສົ່ງຂໍ້ມູນທີ່ທາງ apple ຮ້ອງຂໍ້ມາໄປໄດ້ເລີຍ ເຊິ່ງຊ່ອງທາງສົ່ງກໍ່ຢູ່ໃນເນື້ອຫາ email ທີ່ເຂົາເຈົ້າສົ່ງມາພະຍາຫຍາມອ່ານໃຫ້ຄັກແນ່ . ແຕ່ຖ້າລໍຖ້າເກີນສອງມື້ແລ້ວຍັງບໍ່ມີຫຍັງຕອບກັບຈາກທາງ apple ກໍ່ສະແດງວ່າ!........ມັນລືມມມມມມມມ.....ມັນເບິ່ງຂ້າມເຮົາໄປ. ຖ້າເປັນແບບນີ້ກໍ່ສົ່ງ `mail` ໄປດ່າມັນໄດ້ເລີຍ(ຊ່ວງ Covid-19 ລະບາດນີ້ຄົນລາວມັກດ່າກັນຢູ່ແລ້ວ!).

ກັບເຂົ້າເລື່ອງດີກວ່າ.... 
ກ່ອນອື່ນເລີຍເຂົ້າໄປທີ່ [Contact Us](https://developer.apple.com/contact/topic/select) ເລືອກຫົວຂໍ້ທີ່ເຮົາຕ້ອງການໃຫ້ທາງ apple support ເຊິ່ງໃນທີ່ນີ້ແມ່ນ `Membership and Account`
![Alt Text](https://dev-to-uploads.s3.amazonaws.com/uploads/articles/2kbe4w19i65x0i52zsyf.png)
ເລືອກ `Program Enrollment`
![Alt Text](https://dev-to-uploads.s3.amazonaws.com/uploads/articles/b0mwkx3kc2v8rwykms8k.png)
ແລ້ວກໍ່ຂຽນຂໍ້ຄວາມດ່າແບບສຸພາບໄປຫາທາງ apple ໄດ້ເລີຍ(ອົດກັ້ນໄວ້!!.....HOLDDDDDDD) ເນື້ອໃນກໍ່ຈະປະມານວ່າ "ເຮີຍໆ ຂ້ອຍຈ່າຍເງິນຄ່າສະໝັກໄປແລ້ວ ເປັນຫຍັງຄືຍັງບໍ່ສຳເລັດການ Enroll ປານນີ້!" (ເປັນພາສາອັງກິດເດີ ຂຽນພາສາລາວໄປເຂົາບໍ່ເບິ່ງແນ່ນອນ) ຫຼັງຈາກນັ້ນກໍ່ລໍຖ້າຕໍ່ໄປຈົນກວ່າມັນຈະຕອບກັບມາທາງ email ປະມານ 2 ມື້ຈຶ່ງຕອບກັບເດີ! ອົດທົນກັບ Platform ທີ່ຫຼິ້ນໂຕນີ້ແນ່(ເຈົ້າຂອງ blog ເປັນຄົນມີປົມເຈັບປວດກັບ apple ຮະຮະຮະຮ) ຖ້າຍັງບໍ່ມີການຕອບກັບກໍ່ສົ່ງໄປອີກເຊິ່ງສຸດທ້າຍດ້ວຍຈັນຍາບັນຂອງເຂົາເຈົ້າແລ້ວມັນຕ້ອງຕອບກັບມາແນ່ນອນ! ຮະຮະຮະຮະ. ຫຼັງຈາກນັ້ນເຮົາກໍ່ເຮັດຕາມຂັ້ນຕອນທີ່ມັນ mail ມາບອກ ແລະ ຖ້າທາງ apple ໄດ້ຂໍ້ມູນຄົບຖ້ວນແລ້ວກໍ່ຈະ Approve account ຂອງເຮົາໃຫ້ສາມາດເຂົ້າໃຊ້ງານ `app store connect` ທີ່ເປັນບ່ອນບໍລິຫານຈັດການແອັບຕ່າງໆທີ່ເຮົາຕ້ອງການເອົາຂຶ້ນ store ນັ້ນເອງ! ເຢ້! ເຢ້! ເຢ້!.

ຫຼັງຈາກຖືກ approve ແລ້ວເມື່ອເຂົ້າໄປເວັບ [apple developer](https://developer.apple.com/) ໜ້າຕາກໍ່ຈະປະມານນີ້
![Alt Text](https://dev-to-uploads.s3.amazonaws.com/uploads/articles/7i719x686y17znq9for2.png)

ຫຼັງຈາກນັ້ນກໍ່ໄປທີ່ [app store connect](https://appstoreconnect.apple.com/) ແລະ sing in ດ້ວຍ `Apple ID` ດຽວກັນກັບ `apple developer website`

ນີ້ຄືໜ້າຕາຂອງ `App store connect` ທີ່ເຮົາຈະໃຊ້ໃນການບໍລິຫານຈັດການແອັບຕ່າງໆຂອງເຮົາໃນ apple store ບໍ່ວ່າຈະເປັນການ publish, update, remove ແອັບ.
![Alt Text](https://dev-to-uploads.s3.amazonaws.com/uploads/articles/rdch0af6thewlz2vbz5t.png)

ເມື່ອຮອດນີ້ເຮົາກໍ່ສຳເລັດໃນການ `Register Apple Developer Program` ຕໍ່ໄປກໍ່ເປັນການ upload app ທີ່ເຮົາພັດທະນາຂຶ້ນໄປທີ່ app store connect ເພື່ອ publish ໃຫ້ໂລກໄດ້ຮູ້ກັນແລ້ວວວ! ມາກັນໄດ້ເຄິ່ງທາງແລ້ວວ ສູ້ຕໍ່ໄປ! ສະຫາຍ!.

# Register app bundle identifier
ກ່ອນຈະ upload app ໄປທີ່ `app store connect` ນ້ັນຕ້ອງໄປ register `app bundle identifier` ກັນກ່ອນໂດຍໄປທີ [apple developer](https://developer.apple.com/) ແລະ ເຂົ້າໄປເມນູ `Certificates, Identifiers & Profiles` ໄປທີ່ `Identifiers` ແລະ ກົດ `+` ເພື່ອເພີ່ມ `App IDs`
![Alt Text](https://dev-to-uploads.s3.amazonaws.com/uploads/articles/13lhfn7gce8lrqno49ru.png)
ຫຼັງຈາກນັ້ນໃສ່ຂໍ້ມູນ app bundle identifier ທີ່ໄດ້ມາຈາກ xcode ລົງໄປເຊິ່ງເຮົາສາມາດປ່ຽນໄດ້ຕາມຄວາມເໝາະສົມຂອງແອັບທີ່ພັດທະນານັ້ນໆ.
![Alt Text](https://dev-to-uploads.s3.amazonaws.com/uploads/articles/tgta01pk7amzo4y4c64h.png)
# Create app in `App Store connect`
ຫຼັງຈາກທີ່ register app bundle ກັນແລ້ວຕໍ່ໄປກໍ່ເປັນການສ້າງ template app ຢູ່ໃນ `App Store connect` ເພື່ອໃຊ້ສະແດງຂໍ້ມູນ ແລະ download app ຢູ່ໃນ apple store.
ໄປທີ່ [app store connect](https://appstoreconnect.apple.com/) ຖ້າຍັງບໍ່ sing in ກໍ່ sing in ດ້ວຍ apple ID ໃຫ້ຮຽບຮ້ອຍແລ້ວເລືອກ `My Apps` ກົດປຸ່ມເຄື່ອງໝາຍ `+` ເພື່ອເພີ່ມ app ໃນ App Store Connect ຂອງເຮົາ
![Alt Text](https://dev-to-uploads.s3.amazonaws.com/uploads/articles/kiy5ecvqgu006n6zwzp3.png)
ເມື່ອກົດແລ້ວຈະຂຶ້ນ form Dialog ໃຫ້ເຮົາປ້ອນຂໍ້ມູນກ່ຽວກັບແອັບທີ່ຈະສ້າງຂຶ້ນມາ ໂດຍ `Bundle ID` ກໍ່ໃຫ້ເລືອກ `app bundle identifier` ທີ່ເຮົາໄດ້ register ໄປກ່ອນໜ້ານີ້ ແລະ `SKU` ກໍ່ອາດໃສ່ເປັນສ່ວນໃດສ່ວນໜຶ່ງຂອງ Bundle ID ກໍ່ໄດ້ ຕົວຢ່າງເຊົ່ນວ່າ `Bundle ID` ແມ່ນ `com.example.app.gg` `SKU` ກໍ່ອາດໃສ່ເປັນ `com.example.app` ແບບນີ້ກໍ່ໄດ້
ແຕ່ຖ້າບໍ່ຢາກເອົາແບບທີ່ວ່າມາຂ້າງເທິງກໍ່ສາມາດໃສ່ໄປຕາມທີ່ໃຈມັກໄດ້ເລີຍ(ເອົາທີສະບາຍໃຈ ແລະ apple ສະບາຍໃຈ) ຫຼັງຈາກນັ້ນກໍ່ກົດ `Create` ເພື່ອສ້າງແອັບຂອງເຮົາຂຶ້ນມາ.
![Alt Text](https://dev-to-uploads.s3.amazonaws.com/uploads/articles/1xmeknmzezdurvawtha3.png)

# Fill App Information
ຫຼັງຈາກ app store connect ສ້າງ template app ຂຶ້ນມາໃຫ້ເຮົາແລ້ວ ກໍ່ກົດເຂົ້າໄປທີ່ແອັບເປົ່າໆນັ້ນ. ຫຼັ້ງຈາກເຂົ້າມາແລ້ວສັງເກດທີ່ເມນູ `General` > `App Information` ໃຫ້ກົດເຂົ້າໄປ. ຕໍ່ຈາກນັ້ນກໍ່ເປັນການປ້ອນຂໍ້ມູນກ່ຽວກັບແອັບຂອງເຮົາບໍ່ວ່າຈະເປັນ rate ອາຍຸໃນການໃຊ້ແອັບ, `Category` ຂອງແອບ, subtitle ຂອງແອບ ກໍ່ໃຫ້ໃສ່ໄປຕາມຄວາມເໝາະສົມຂອງແອບທີ່ເຮົາພັດທະນາຂຶ້ນມາ.

![Alt Text](https://dev-to-uploads.s3.amazonaws.com/uploads/articles/vr1by38neo8jfewg5l8n.png)

ຈາກເມນູ `General` > `Pricing and Availability` ເປັນການກຳນົດວ່າຈະໃຫ້ແອັບເຮົານັ້ນ Free ຫຼື ເສຍເງິນ(ເທົ່າໃດ) ກໍ່ກຳນົດຕາມໃຈມັກໄດ້ເລີຍ.
![Alt Text](https://dev-to-uploads.s3.amazonaws.com/uploads/articles/mm85wt02cnc8ayhifx1e.png)

ສຸດທ້າຍທີ່ເມນູ `General` > `App Privacy` ເປັນການກຳນົດ privacy ຂອງແອັບເຮົາເຊິ່ງຈະມີການຖາມວ່າ ແອັບມີການເກັບຂໍ້ມູນຜູ້ໃຊ້ຫຼືບໍ່? ແລະ ມີການໃຫ້ໃສ່ link privacy ຂອງ app ໃນສ່ວນນີ້ແນະນຳເຂົ້າໄປ generate privacy ຢູ່ເວັບ [Privacy Policy Generator](https://www.privacypolicygenerator.info/) ໄດ້ເລີຍຫຼັງຈາກ generate ຮຽບຮ້ອຍແລ້ວກໍ່ copy link ນັ້ນມາໃສ່ໄດ້ເລີຍ.
![Alt Text](https://dev-to-uploads.s3.amazonaws.com/uploads/articles/7vf15yb3oqe3d7aws6iu.png)

ເທົ່ານີ້ກໍ່ເປັນອັນສຳເລັດການໃສ່ຂໍ້ມູນເບື້ອງຕົ້ນໃຫ້ກັບແອັບເຮົາ. ເຊິ່ງຂໍ້ມູນພວກນີ້ຈະໄປສະແດງຢູ່ store ຂອງ apple ເພື່ອໃຫ້ຜູ້ໃຊ້ສາມາດກວດສອບໄດ້.

# Archive app and upload to app store connect
ໃນການເອົາແອັບ ios ຂຶ້ນ store ນັ້ນຕ້ອງ archive ແອັບນັ້ນເສຍກ່ອນແລ້ວຈຶ່ງ upload ຂຶ້ນ app store connect ໂດຍມີຂັ້ນຕອນຕ່າງໆດັ່ງນີ້.

- ເປີດ project ດ້ວຍ Xcode ຂຶ້ນມາກ່ອນ
- ໄປທີ່ `Signing & Capabilities` ຢູ່ທີ່ `Signing session` ໃຫ້ເລືອກທີ່ `Team` ແລະ ເລືອກ `Add and Account` ເພື່ອເພີ່ມ Account ຜູ້ພັດທະນາ
![Alt Text](https://dev-to-uploads.s3.amazonaws.com/uploads/articles/isdbaze5qbzo0d3xjpfz.png)
ຫຼັງຈາກນັ້ນກໍ່ Sign in ດ້ວຍ Apple ID ທີ່ໄດ້ລົງທະບຽນເຂົ້າຮ່ວມ Apple developer program ກ່ອນໜ້ານີ້.
![Alt Text](https://dev-to-uploads.s3.amazonaws.com/uploads/articles/15a6adag04v7x905hg8g.png)
- ກຳນົດເລກ version ແລະ ເລກ build ຕາມທີ່ມັກໄດ້ເລີຍ. ໂດຍຕ້ອງຈົດຈຳຂຶ້ນໃຈໄວ້ວ່າໃນການ upload app ຂຶ້ນ store ນັ້ນຕ້ອງມາປ່ຽນເລກ version ຫຼື build ນີ້ສະເໝີບໍ່ດັ່ງນັ້ນ upload ເກີດຂໍ້ຜິດພາດແນ່ນອນ!.
![Alt Text](https://dev-to-uploads.s3.amazonaws.com/uploads/articles/3vcycd5pq5sel55ysom6.png)
- ຖ້າຫາກແອັບມີການຂໍ້ permission ໃນການໃຊ້ງານ service ຂອງໂທລະສັບຕົວຢ່າງເຊັ່ນ GPS, Storage ...etc. ຕ້ອງຂຽນຄຳອະທິບາຍໃຫ້ຊັດເຈນວ່າເຮົາຈະຂໍ້ໄປເພື່ອຫຍັງບໍ່ດັງນັ້ນ app ຖືກ rejected ຕອນ review ແນ່ນອນເຕື່ອນກັນແລ້ວເດີ! ເກີດຄຳຖາມຂຶ້ນມາໃນຫົວແລ້ວຕ້ອງໄປກຳນົດຢູ່ໃສ່ຫວ່ະ? ທີ່ນີ້ເລີຍ `Info.plist`
ຕົວຢ່າງໜ້າຕາຄຳອະທິບາຍການຂໍ້ permission ເຊິ່ງຈະຂຶ້ນເປັນ dialog ໃຫ້ user ກົດຍອມຮັບ

```
...
	<key>NSCameraUsageDescription</key>
	<string>Can we access your camera in order to scan barcodes?</string>
	<key>NSFaceIDUsageDescription</key>
	<string>Please authorize to use the app</string>
	<key>NSLocationAlwaysAndWhenInUseUsageDescription</key>
	<string>This app needs access to location when open and in the background.</string>
	<key>NSLocationAlwaysUsageDescription</key>
	<string>This app needs access to location when in the background.</string>
	<key>NSLocationWhenInUseUsageDescription</key>
	<string>This app needs access to location when open.</string>
...
```
- ຈາກເມນູ run app ໃຫ້ກົດລືອກ `Any IOS Devices`
![Alt Text](https://dev-to-uploads.s3.amazonaws.com/uploads/articles/z36jnbmrf2mjk14mxar1.png)
ໄປທີ່ເມນູ `Product > Archive`
![Alt Text](https://dev-to-uploads.s3.amazonaws.com/uploads/articles/lpe0aoapcdmafzr19ib2.png)
ແລ້ວກໍ່ລໍຖ້າໃຫ້ xcode Archive app ໃຫ້ສຳເລັດ. ຖ້າແອັບໃຫຍ່ກໍ່ດົນນນນນນນເລີຍ.
- ຫຼັງຈາກ Archive ສຳເລັດແລ້ວ Xcode ຈະເປີດອີກໜ້າໜຶ່ງ ເຊິ່ງມັນຈະສະແດງລາຍການ Archive app ຕ່າງໆທີ່ເຮົາ Archive ຜ່ານໆມາ. ໃຫ້ເຮົາເລືອກ Archive app version ທີ່ຕ້ອງການ upload ຂຶ້ນ store ເມື່ອເລືອກແລ້ວກໍ່ກົດປຸ່ມ `Distribute App` ແລະ ກໍ່ກົດ `next` ແລະກໍ່ `next` ເຊິ່ງລະຫວ່າງທາງກໍ່ຈະມີການຖາມນັ້ນນີ້ຄິດວ່າໜ້າຈະບໍ່ມີບັນຫາສຳລັບຜູ້ອ່ານຢູ່ແລ້ວຂ້າມໄປເລີຍ(ຄ້ານຂຽນລະອຽດຍ່ອຍໆ) ເມື່ອ next ໄປຈົນເຖິງຂັ້ນຕອນ upload ກໍ່ກົດ upload ໄປປປປປປ ແລະ ກໍ່ລໍຖ້າໃຫ້ສຳເລັດ. ເທົ່ານີ້ກໍເປັນອັນສິ້ນສຸດພິທີການແລ້ວ!!
![Alt Text](https://dev-to-uploads.s3.amazonaws.com/uploads/articles/wt2l34hgjlgbipuz71km.png)

Upload app success!
![Alt Text](https://dev-to-uploads.s3.amazonaws.com/uploads/articles/0d10u6oj2duev3osf7va.png)

ຈົບຂັ້ນຕອນການ Archive app.

# Submit app to review
ມາເທິງຂັ້ນຕອນສຸດທ້າຍແຕ່ບໍ່ທ້າຍສຸດ(ອ້າວ!) ກັບໄປທີ່ app store connect ກົດເຂົ້າໄປທີ່ app template ທີ່ສ້າງກັນມາກ່ອນໜ້ານີ້ຕໍ່ຈາກນັ້ນເລືອກທີ່ `x.x Prepare for Submission` ທີ່ `IOS App` section
![Alt Text](https://dev-to-uploads.s3.amazonaws.com/uploads/articles/d70ofr4ihpu5l35y1a33.png)
ກໍ່ຈະມີຟອມໃຫ້ເຮົາໃຊ້ຂໍ້ມູນກ່ຽວກັບແອັບ version ທີ່ເຮົາຈະ publish ຂຶ້ນໄປນີ້. ໂດຍແບ່ງເປັນດັ່ງນີ້:
- **Screenshot** ກໍ່ຄືຮູບ `Screenshot` ໜ້າຈໍຂະໜາດຕ່າງໆຂອງແອັບທີ່ເຮົາຢາກຈະ `present` ໃຫ້ຜູ້ໃຊ້ເບິ່ງເພື່ອຕັດສິນໃຈກ່ອນດາວໂຫຼດແອັບຂອງເຮົາໄປໃຊ້ງານ ວ່າໜ້າຕາຈະເປັນແບບໃດ. ສຳລັບ `ios` ແມ່ນຈະ `requested` screenshot ຂະໜາດ `iPhone 6.5"`, `iPhone 5.5"`, `iPad Pro (3rd Gen) 12.9"`, `iPad Pro (2nd Gen) 12.9"` ເຊິ່ງແນະນຳໃຫ້ໃຊ້ `emurator` ຂອງ ios ໃນການ `Screenshot` ແຕ່ລະຂະໜາດ(ຖ້າມີເຄື່ອງແທ້ກໍ່ໃຊ້ເຄື່ອງແທ້ໄປເລີຍແຕ່ພໍດີເຈົ້າຂອງ blog ຈົນ ແຮ ແຮ) ເຊິ່ງສາມາດຫາລຸ້ນຂອງ device ແຕ່ລະຂະໜາດໄດ້ທີ່ [screenshot size and guidelines for apple app store](https://appradar.com/blog/ios-app-screenshot-sizes-and-guidelines-for-the-apple-app-store) ບາງຄົນອາດຈະໃຊ້ພຽງຂະໜາດດຽວແລ້ວນຳໄປເຂົ້າ `Photoshope` ເພື່ອດຶງຂະໜາດວິທີນີ້ສຳລັບເຈົ້າຂອງ blog ແລ້ວບໍ່ແນະນຳເພາະມັນຈະເຮັດໃຫ້ຮູບທີ່ອອກມາມັນຜິດຮູບ ບໍ່ງາມ ບໍ່ສົມສ່ວນ ຄືກັບ Screenshot ທີ່ມາຈາກຂະໜາດຈິງ. ເມື່ອໄດ້ຮູບມາແລ້ວກໍ່ດຶງລາກໄປໃສ່ໄດ້ເລີຍໂດຍແຍກໄປຕາມແຕ່ລະໜາດໜ້າຈໍ.
![Alt Text](https://dev-to-uploads.s3.amazonaws.com/uploads/articles/x6h4dtxlc7ea8iu55xzs.png)
ນອກຈາກນີ້ແລ້ວຖ້າເຮົາມີຄວາມຈຳເປັນຢາກໃສ່ screenshort ຂະໜາດໃດໜຶ່ງກໍ່ສາມາດເຮັດໄດ້ໂດຍໄປທີ່ `View All Sizes in Media Manager`
![Alt Text](https://dev-to-uploads.s3.amazonaws.com/uploads/articles/ckldhg5w6oa266khhhzw.png)
ເອົາຮູບ Screenshort ຂະໜາດໜ້າຈໍນັ້ນ upload ລົງໃສ່ເລີຍ
- **ຄຳອະທິບາຍ ແລະ ຄົ້ນຫາແອັບ** ຕໍ່ມາກໍ່ເປັນການໃສ່ຄຳອະທິບາຍສັ້ນໆກ່ຽວກັບແອັບ version ດັ່ງກ່າວ, ພວກຄຳໂປຣໂມດ ແລະ ຄຳຄົ້ນຫາຂອງແອັບ ໃສ່ໄປຕາມມັກໄດ້ເລີຍ.

![Alt Text](https://dev-to-uploads.s3.amazonaws.com/uploads/articles/4pajo4sym1ffrrob6d5b.png)
- **ເລືອກ build app version** ທີ່ເຮົາ archive ແລະ upload ຂຶ້ນມາກ່ອນໜ້ານີ້
![Alt Text](https://dev-to-uploads.s3.amazonaws.com/uploads/articles/lth7ygxh4aitfoqw05uk.png)
ຖ້າຍັງບໍ່ຂຶ້ນຄືແບບຮູບເທິງນີ້ແມ່ນໃຫ້ລໍຖ້າໄປກ່ອນ ຫຼັງຈາກ upload archive ແລ້ວ ປະມານ 10 - 30 ນາທີຈຶ່ງຈະມີໃຫ້ເລືອກຢູ່ app store connect ເຊິ່ງຂຶ້ນກັບຄວາມຫຼິ້ຶນໂຕຂອງທາງ apple (ຢອກໆ).
![Alt Text](https://dev-to-uploads.s3.amazonaws.com/uploads/articles/du3d6nwm3hykz4l16apd.png)
ຈາກນັ້ນກໍ່ເລືອກ version ທີ່ຕ້ອງການເອົາຂຶ້ນ store.
- **ໃສ່ຂໍ້ມູນເພື່ອໃຫ້ທີມ review ສາມາດກວດສອບແອັບເຮົາໄດ້ງ່າຍຂຶ້ນ** ຂໍ້ມຸນຫຼັກໆກໍ່ຈະເປັນ email ຕິດຕໍ່ developer ຖ້າແອັບມີການ login ກໍ່ໃຫ້ username ແລະ password ເຂົາເຈົ້າໄປເລີຍ ຫຼື ນອກເໜືອຈາກນັ້ນກໍ່ຂຽນບອກທີມ Review ວ່າຕ້ອງເຮັດແນວໃດຈຶ່ງເຂົ້າໃຊ້ງານແອບເຮົາໄດ້ທັງໝົດ. ເວົ້າງ່າຍໆຖ້າບໍ່ໃຫ້ທີມ Review ຂອງ Apple ເຂົ້າໃຊ້ feature ທັງໝົດຂອງແອັບ ຕູກໍ່ບໍ່ໃຫ້ຜ່ານ! ຈົບເນາະ!.
![Alt Text](https://dev-to-uploads.s3.amazonaws.com/uploads/articles/vm457pqnmdsxyhs6nja7.png)

ຫຼັງຈາກໃສ່ຂໍ້ມູນທັງໝົດສຳເລັດ ແລະ ຖືກຕ້ອງແລ້ວກໍ່ `save` ແລະ ກົດ `Submit for Review` ສົ່ງໄປໄດ້ເລີຍຍຍຍຍຍຍຍ ແລະ ເທົ່ານີ້ກໍ່ເປັນອັນສຳເລັດແລ້ວວວວວວ! ເຢ້!.....
![Alt Text](https://dev-to-uploads.s3.amazonaws.com/uploads/articles/a7jwj3natbkuxgbz8t7x.png)
ຫຼັງຈາກນີ້ກໍ່ເປັນການ ລໍຖ້າ ແລະ ຖ້າ ປະມານ 2 ມື້ເຮົາຈຶ່ງເຂົ້າເບິ່ງວ່າແອັບຂອງເຮົາຖືກ approve ຫຼື reject ບໍ່ ຖ້າ aprove ກໍ່ດີໃຈນຳແອັບຂອງຜູ້ອ່ານຂຶ້ນ store ເປັນທີ່ຮຽບຮ້ອຍແລ້ວວວວ. ແຕ່ຖ້າ rejected ແມ່ນຕ້ອງນຳເບິ່ງວ່າເປັນຫຍັງຈຶງຖືກ reject ກໍ່ໃຫ້ຕັ້ງໃຈອ່ານ ແລະ ແກ້ໄຂ້ຕາມ `issue` ທີ່ທາງທີມ Review ສົ່ງມາບອກ. ແກ້ຢູ່ແບບນັ້ນຈົນທຸກຢ່າງສຳເລັດດດດ ແລະ ແອັບຜ່ານຂຶ້ນ store ໄດ້ ໂຊກດີກໍ່ແລ້ວກັນ! ນອກຈາກນີ້ແລ້ວຍັງມີກໍລະນີທີ່ລໍຖ້າດົນເກີນໄປແຕ່ຍັງຢູ່ `in review` ຢູ່ ແບບນີ້ກໍ່ຕ້ອງສົ່ງ mail ໄປດ່າທີມ Review ເລີຍວ່າ "ເປັນຫຍັງຄືຍັງບໍ່ review ແອັບໃຫ້ ປານນີ້!" ສຳລັບ store ຂອງ apple ນັກພັດທະນາຕ້ອງມີຄວາມພະຍາຫຍາມຫຼາຍແດ່ເພາະເປັນ Platform ຫຼິ້ນໂຕສູງງງ.....ແຕ່ກໍ່ເພື່ອຄຸນຄ່າສູງສຸດກັບຜູ້ໃຊ້ແອັບນັ້ນລະ! ອົດທົນສູ້ຊົນກັນໄປ.....

> ຮູບຖ້າແອັບຖືກ reject
![Alt Text](https://dev-to-uploads.s3.amazonaws.com/uploads/articles/u6wxsrikabnk6g5ea6zi.png)


> ຮູບຖ້າແອັບຜ່ານຂຶ້ນ store ຮຽບຮ້ອຍ
![Alt Text](https://dev-to-uploads.s3.amazonaws.com/uploads/articles/xu7iszv3gow2ri0uo3eu.png)

# Update App
ໃນການ update app ນັ້ນກ່ອນອື່ນກໍ່ເຮັດຂັ້ນຕອນ `Archive app and upload to app store connect` ເສຍກ່ອນຢ່າລືມປ່ຽນເລກ version ແລະ ເລກ build ຈາກນັ້ນກໍ່ `New app version` ໂດຍເຂົ້າໄປທີ່ `app template` ທີ່ຕ້ອງການ update ແລະ Click Icon ໝາຍ `+` ດັງຮູບ
![Alt Text](https://dev-to-uploads.s3.amazonaws.com/uploads/articles/g3hgzqml2fbxk6mciq9j.png)

ໃສ່ version ທີ່ເໝາະສົມຕາມໃຈມັກ
![Alt Text](https://dev-to-uploads.s3.amazonaws.com/uploads/articles/n8dmryji8ceftgsq2qzw.png)
ຈາກນັ້ນກໍ່ເຮັດຕາມຂັ້ນຕອນນ `Submit app to review` ແຕ່ຕ່າງທີ່ເຮົາເລືອກແຕ່ build version app ທີ່ຕ້ອງການເອົາຂຶ້ນ store ເທົ່ານັ້ນບໍ່ໄດ້ປ້ອນຂໍ້ມູນອື່ນໆຄືນໃຫມ່ ຫຼັງຈາກນັ້ນກໍ່ `save` ແລະ `submit for review` ໄດ້ເລີຍ ຕໍ່ໄປກໍ່ມີແຕ່ລໍຖ້າໃຫ້ທີມ Review ເຮັດວຽກຂອງເຂົາເຈົ້າໄປ. ເທົ່ານີ້ກໍ່ສຳເລັດການ update app ແລ້ວວ.

# ສະຫຼຸບ
ບົດຄວາມກໍ່ຈະຍາວໆແດ່ແຕ່ຄິດວ່າຄົງເປັນປະໂຫຍດກັບ mobile dev ມືໃຫມ່ທີ່ຍັງບໍ່ເຄີຍເອົາແອບຂຶ້ນ store ເລີຍ. ເຊິ່ງປຽບທຽບກັບ playstore ແລ້ວນັ້ນ apple store ມີຂໍ້ກຳນົດ ແລະ ກົດລະບຽບທີ່ສູງສົມຄວນ. ເຊິ່ງນັ້ນກໍ່ເພື່ອຜົນປະໂຫຍດສູງສຸດຂອງຜູ້ໃຊ້ platform ເຂົາເຈົ້າເອງ ແຕ່ມັນກໍ່ເປັນສິ່ງທີ່ໜ້າລຳຄານ ແລະ ບໍ່ສະດວກສຳລັບ developer. ຫວັງວ່າບົດຄວາມນີ້ອາດມີປະໂຫຍດບໍ່ໜ້ອຍກໍ່ຫຼາຍ ໄວ້ພົບກັນກັບບົດຄວາມໃຫມ່ໃນໂອກາດໜ້າ 

**`Stay Safe` ແລະ ປອດໄພຈາກ `Covid-19` ທຸກໆຄົນເດີ ບາຍໆ....**